stanford-oval/wikipedia huggingface dataset:
Suomen valta

Eero Järnefeltin maalaus August Ahlqvistista vuodelta 1889. Taustalla Elias Lönnrotin rintakuva.
Suomen valta (Nouse, riennä Suomen kieli) on August Ahlqvistin (nimimerkki A. Oksanen) kirjoittama isänmaallinen runo. Runon sanoissa korostetaan suomen kielen merkitystä Suomelle maana ja kansakuntana. Runoa on esitetty lauluna useilla eri sävelmillä.
Ahlqvist julkaisi runonsa alkujaan vuonna 1860 kokoelmassaan Säkeitä I. Kun se vuonna 1871 liitettiin pääasiassa ruotsinkielisen Akademiska Sångföreningen -mieslaulukuoron ensimmäiseen laulukokoelmaan, ruotsinmieliset ylioppilaat hyökkäsivät laulua vastaan. Ruotsinkielisille erityisen vastenmielinen oli ensimmäisen säkeistön säe ”Yksi mieli, yksi kieli”, joka oli helposti nähtävissä ruotsin kielen vastaisena kannanottona. Akademiska Sångföreningen ei lopulta koskaan suostunut ottamaan laulua ohjelmistoonsa, ja osin tästä syystä joukko suomenmielisiä ylioppilaita erosi koko kuorosta.
Runossa huomiota on myöhemmin herättänyt varsinkin viimeisen säkeistön alku: ”Äänisjärvi, Pohjanlahti / Auranrannat, Vienansuu, / siin’ on, suomalainen, mahti / jok’ ei oo kenenkään muun”. Ahlqvist määrittelee näin runon sanoissa Suomen rajat paljon silloisen Suomen suuriruhtinaskunnan rajoja laajemmiksi, katsoen kaikki suomen kieltä ja sen lähisukukieliä puhuneiden asuttamat alueet todelliseen Suomeen kuuluviksi. Ajatus on hyvin samankaltainen kuin saksalaisen runoilijan Ernst Moritz Arndtin vuonna 1813 julkaisemassa runossa Des Deutschen Vaterland, jossa Saksaan julistettiin kuuluviksi kaikki alueet, joiden asukkaat puhuivat saksaa. Neljän vesistön (Ääninen, Pohjanlahti, Aurajoki ja Vienanlahti) ilmoittaminen Suomen rajoiksi muistuttaa samalla myös August Heinrich Hoffmann von Fallerslebenin kirjoittaman Deutschlandliedin ensimmäistä säkeistöä. Ahlqvistin runon runomittakin on sama kuin Deutschlandliedissä. Koska Ahlqvistin runo ilmoittaa näissä säkeissään ”Suomen mahdin” ulottuvan myös Itä-Karjalaan, sen on sanottu olleen myöhemmän Suur-Suomi-aatteen runollinen alkusysäys. Ahlqvistin sanoitus tosin viittaa selkeästi lähinnä suomen kielen kulttuuriseen ”mahtiin” eikä niinkään vaadi Suomen poliittisen vallan laajentamista Venäjän Karjalaan.
Suomen valta sisältyi Isak Inbergin vuoden 1862 kuorolaulukokoelmaan Deutschlandliedin sävelellä, jonka Joseph Haydn teki alkuaan lauluun Gott erhalte Franz den Kaiser. Heinrich Wächter sovitti sen saksalaisen Franz Abtin sävelmään vuonna 1867. Emil Genetz julkaisi oman sävelmänsä vuonna 1905. Myös Oskar Merikanto sävelsi runon vuonna 1902 Suomen kansallisteatterin uuden rakennuksen vihkijäisjuhliin sekakuorolle ja orkesterille.
Aiheesta muualla

Lisää luettavaa aiheesta Suomen valta on Wikiaineistossa
Sulaojan lähde

Sulaoja
Sulaojan lähde (pohjoissaameksi Suttesgáldu tai Galbmagáldu) on suuri, lampimainen lähde Utsjoella. Se sijaitsee kantatie 92:n varrella kymmenisen kilometriä Karigasniemestä itään. Lampi on noin 250 metriä pitkä ja leveimmillään 50 metriä leveä.
Lähde on purkautuvalla vesimäärällä mitattuna Suomen suurin. Se on myös saamelaisten vanha pyhä paikka, ja lähteen vedellä on uskottu olevan parantavia vaikutuksia.
Lähde

Lähteen vesi on peräisin Luomusjoesta, josta se imeytyy hiekka- ja sorakerrosten läpi. Pohjavettä purkautuu lähdelampeen noin 400 litraa sekunnissa (35 000 m³/vrk). Purkautuvan veden lämpötila on noin 3 °C ympäri vuoden. Lammesta lähtee talvipakkasillakin auki pysyvä Sulaoja (pohjoissaameksi Suttesjohka tai Suttesája), joka laskee tien eteläpuolelle Basijávriin.
Sulaojan rannoilla on monimuotoista lähdekasvillisuutta, erityisesti lähdesammalia sekä runsaasti väinönputkea, jota on pidetty pyhänä ja tärkeänä rohtokasvina.
Retkeily

Sulaojalta koilliseen lähtee 63 kilometriä pitkä Kevon retkeilyreitti Kenesjärvelle. Reitiltä haarautuu rengasmainen Kuivin reitti, joka käy Guivilla.
Sulaojalla on myös kaksi kilometriä pitkä luontopolku, jolla kerrotaan lähteestä ja tunturimittarin aiheuttamista tuhoista.
Vedenottohankkeet

Vuonna 2001 Utsjoen kunta käynnisti hankkeen, jossa suunniteltiin pohjaveden ottoa pullotettavaksi Sulaojan lähteen läheisyydestä. Vettä oli tarkoitus ottaa 1 300 m³/vrk ja pumppauskaivon oli määrä sijaita 120 metrin päässä lähteestä. Hanke herätti voimakasta vastustusta ja kunta vetäytyi hankkeesta.
Vuonna 2016 suunniteltiin huomattavasti pienempää vedenottoa, noin 20–30 m³/vrk, jonka hydrologinen vaikutus olisi käytännössä olematon. Metsähallitus hylkäsi maanvuokraushakemuksen keväällä 2017 muinaismuistolain perusteella. Uusi hakemus tehtiin kesäkuussa 2017. Vuonna 2020 Metsähallitus päätti jälleen, ettei Sulaojalle tule vedenottamoa.
Aiheesta muualla

Suttesgáldu – Sulaojan lähde, Suomen suurin Retkipaikka.fi.
Sulaojan vettä.
Dishonored 2

| Dishonored 2 |
| --- | --- |

Kehittäjä:  Arkane Studios
Julkaisija:  Bethesda Softworks
Jakelija:  Humble Store, Steam, Microsoft Store, GOG.com ja PlayStation Store
Ohjaaja:  Harvey Smith
Suunnittelija:  Dinga Bakaba
Käsikirjoittaja:  Harvey Smith, Terri Brosius, Austin Grossman ja Sachka Duval
Taiteilija:  Sebastien Mitton (käännä suomeksi)
Säveltäjä:  Daniel Licht
Pelisarja:  Dishonored
Pelimoottori:  Void Engine
Julkaistu:  2016
Lajityyppi:  toimintaseikkailu
Pelimuoto:  yksinpeli
Ikäluokitus:  ESRB: Alkaen 17 vuotta  PEGI 18  USK 18 
Alusta:  PlayStation 4, Windows, Xbox One
Jakelumuoto:  Digitaalinen jakelu
Lisää peliartikkeleitaVideopelien teemasivulla
Infobox OK : 
Dishonored 2 on Arkane Studiosin kehittämä toimintaseikkailu, jonka Bethesda Softworks julkaisi vuonna 2016. Peli on julkaistu PlayStation 4:lle, Windowsille ja Xbox Onelle.
Peli on jatko-osa Dishonored-pelille, jossa esiintyy edellisestä osasta tuttu Corvo ja hänen tyttärensä Emily.
Vastaanotto

Dishonored 2 sai Domen arvostelussa neljä tähteä viidestä.
Peli on voittanut The Game Awards -palkinnon parhaana toimintaseikkailujen kategoriassa.
Ääninäyttelijät

| 0 | 1 | 2 |
| --- | --- | --- |
|  Erica Luttrell  | … |  Empress Emily Kaldwin I   |
|  Stephen Russell  | … |  Corvo Attano   |
|  Rosario Dawson  | … |  Captain Meagan Foster   |
|  Vincent D’Onofrio  | … |  Duke Luca Abele   |
|  Sam Rockwell  | … |  Mortimer Ramsey   |
Aiheesta muualla

Dishonored 2 MobyGamesissa (englanniksi)
Dishonored 2 Internet Movie Databasessa (englanniksi)
Sylvinho

Sylvinho
Sylvio Mendes Campos Junior eli Sylvinho tai Silvinho (s. 12. huhtikuuta 1974 São Paulo, Brasilia) on brasilialainen jalkapalloilija. Hänen pelipaikkansa on vasen laitapuolustaja.
Sylvinho aloitti ammattilaisuransa Corinthiansissa vuonna 1994. Vuonna 1999 hän siirtyi Englannin valioliigan Arsenaliin, jossa hän otti pian paikan kokoonpanossa Nigel Winterburnin kustannuksella, mutta menetti sen yhtä pian Ashley Colelle. Hän kuului Arsenalin avauskokoonpanoon tappiollisessa UEFA Cupin loppuottelussa vuonna 2000.
Vuonna 2001 Sylvinho aloitti kolmen vuoden taipaleen Celta de Vigon joukkueessa Espanjassa. Celtasta hän siirtyi vuonna 2004 Barcelonaan, jossa hän saavutti muun muassa kolme Espanjan pääsarjamestaruutta ja kaksi Mestarien liigan voittoa. Sylvinho oli osa joukkuetta, joka voitti historiallisen triplamestaruuden kaudella 2008–2009. Barcelonassa hän jakoi pelivastuun aluksi Giovanni van Bronckhorstin ja myöhemmin Éric Abidalin kanssa. Vuoden 2006 Mestarien liigan loppuottelun hän seurasi vaihtopenkiltä, mutta kolme vuotta myöhemmin hän oli avauskokoonpanossa. Sylvinho jätti seuran kauden 2008–2009 jälkeen sopimuksensa umpeuduttua. Kesällä 2009 hän siirtyi Manchester Cityyn.
Sylvinho on pelannut Brasilian maajoukkueessa kuusi ottelua. Hänellä on myös Espanjan kansalaisuus, jonka hän sai vuonna 2004 asuttuaan maassa kolmen vuoden ajan.
Saavutukset

Corinthians
Campeonato Paulista (3): 1995, 1997, 1999
Campeonato Brasileiro Série A (2): 1998, 1999
Copa do Brasil (1): 1995
Barcelona
Primera División (3): 2004–2005, 2005–2006, 2008–2009
Copa del Rey (1): 2008–2009
UEFA Champions League (2): 2005–2006, 2008–2009
Supercopa de España (2): 2005–2006, 2006–2007
Spice World

| Spice World |
| --- | --- |

Ohjaaja:  Bob Spiers
Käsikirjoittaja:   Kim Fuller  ja Jamie Curtis 
Tuottaja:  Barnaby Thompson Uri Fruchtmann
Säveltäjä:  Paul Hardcastle Spice Girls
Kuvaaja:  Clive Tickner
Pääosat:   Victoria Beckham  Melanie Brown  Emma Bunton  Melanie Chisholm  Geri Halliwell 
Valmistustiedot
Valmistusmaa:  Iso-Britannia
Tuotantoyhtiö:   Columbia Pictures  Spice Productions  Fragile Films 
Levittäjä:  PolyGram Filmed Entertainment Netflix
Ensi-ilta:  26. joulukuuta 1997
Kesto:  90 min
Alkuperäiskieli:  englanti
Budjetti:  noin 25 000 000 dollaria
Aiheesta muualla
IMDb 
Elonet
AllMovie
Infobox OKNimi-testi OK: 
Spice World (myös nimellä Spiceworld the Movie) on vuonna 1997 ensi-iltansa saanut elokuva englantilaisesta popyhtyeestä Spice Girls. Bob Spiers ohjasi elokuvan Kim Fullerin ja Jamie Curtisin käsikirjoituksesta. Elokuvassa on joitakin yhtäläisyyksiä The Beatles -elokuvan Yeah! Yeah! Tässä tulemme! kanssa. Elokuva kuvailee fiktiivisiä tapahtumia, jotka johtavat suureen konserttiin Lontoon Royal Albert Hallissa. Elokuvaan on siroteltu uneksintaa ja "flashbackeja" sekä epätodellisia ja humoristisia kohtauksia.
Elokuva ilmestyi brittiteattereissa joulukuussa 1997 ja muualla maailmalla seuraavana keväänä. Elokuvan sivurooleissa esiintyivät muun muassa Roger Moore, Elton John, Jennifer Saunders, Richard E. Grant, Michael Barrymore, Elvis Costello, Stephen Fry, Hugh Laurie ja Meat Loaf.
Ohjaaja Bob Spiers työskenteli Yhdysvalloissa Disney-elokuvan That Darn Cat parissa ennen Spice Girls -huumaa ja yhtyeen antamaa työtarjousta. Spiers ei tiennyt yhtyeestä mitään heidän tarjotessaan hänelle ohjaajan paikkaa elokuvaansa. Spiers epäröi aluksi, kunnes Jennifer Saunders neuvoi häntä ottamaan paikan vastaan. Frank Bruno oli elokuvan alkuperäinen keikkabussin kuljettaja, kunnes hän riitaantui Spice Girlsin kanssa ja hänet korvasi Meat Loaf. Gary Glitter esiintyi elokuvassa omana itsenään, mutta hänet pidätettiin lapsipornon hallussapidosta juuri ennen elokuvan julkaisua, minkä johdosta tuotantoyhtiöt päättivät leikata hänen kohtauksensa pois. Spice Girls esitti elokuvassa kaikesta huolimatta Glitterin kappaleen ”Leader of the Gang”. The Couragen piti esittää elokuvassa hittikappale ”Alright” Michael Barrymoren kanssa, mutta kohtaukset leikattiin pois julkisen skandaalin vuoksi.
Näyttelijät > The Spice Girls

| 0 | 1 | 2 |
| --- | --- | --- |
|   Victoria Beckham   | … |   Posh Spice   |
|   Melanie Brown   | … |   Scary Spice   |
|   Emma Bunton   | … |   Baby Spice   |
|   Melanie Chisholm   | … |   Sporty Spice   |
|   Geri Halliwell   | … |   Ginger Spice   |
Näyttelijät > Sivuroolit

| 0 | 1 | 2 |
| --- | --- | --- |
|   Richard E. Grant   | … |   Clifford, Spice Girlsin manageri   |
|   Claire Rushbrook   | … |   Deborah, Cliffordin avustaja   |
|   Roger Moore   | … |   The Chief   |
|   Meat Loaf   | … |   Dennis, Spice Girlsin bussikuski   |
|   Naoko Mori   | … |   Nicola, Spice Girlsin ystävä   |
|   Barry Humphries   | … |   Kevin McMaxford, mediamoguli   |
|   Richard O'Brien   | … |   Damien, paparazzi   |
|   Alan Cumming   | … |   Piers Cuthbertson-Smyth, elokuvaohjaaja   |
|   George Wendt   | … |   Martin Barnfield, käsikirjoittaja Hollywoodista   |
|   Mark McKinney   | … |   Graydon   |
|   Michael Barrymore   | … |   Mr. Step   |
|   Jools Holland   | … |   musiikkiohjaaja   |
|   Hugh Laurie   | … |   Poirot   |
|   Jason Flemyng   | … |   Brad   |
|   Kevin Allen   | … |   Gainer, televisio-ohjaaja   |
|   Peter Sissons   | … |   Uutistenlukija   |
|   Stephen Fry   | … |   Tuomari   |
|   Richard Briers   | … |   Pappi   |
|   Jonathan Ross   | … |   esiintyi omana itsenään   |
|   Elvis Costello   | … |   esiintyi omana itsenään   |
|   Elton John   | … |   esiintyi omana itsenään   |
|   Bob Geldof   | … |   esiintyi omana itsenään   |
|   Bob Hoskins   | … |   Gerin maskeeraaja   |
|   The Courage   | … |   esiintyivät omana itsenään   |
|   Anthony Hopkins   | … |   Dr. No   |
|   Jennifer Saunders   | … |   Muodikas juhlavieras   |
DVD

Spice World - The 10th Anniversary Edition julkaistiin DVD:llä 19. marraskuuta 2007 Isossa-Britanniassa ja 27. marraskuuta 2007 Yhdysvalloissa.
Elokuvan musiikki

"Too Much"
"Do It"
"Say You'll Be There"
"Mama"
"Denying"
"Saturday Night Divas"
"Stop"
"2 Become 1"
"Leader Of The Gang"
"Never Give Up On The Good Times"
"Sound Off"
"My Boy Lollipop"
"Viva Forever"
"Wannabe"
"Who Do You Think You Are"
"Spice Up Your Life"
"The Lady Is A Vamp"
Aiheesta muualla

New York Timesin arvostelu[vanhentunut linkki]
San Francisco Chroniclen arvostelu
Spice Girlsin virallinen kotisivu
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Spice World (film)
Käännös suomeksi
David Tua

| David Tua |
| --- | --- |

Henkilötiedot
Koko nimi:  Mafaufau Tavita Lio Mafaufau Sanerivi Talimatasi
Syntynyt: 21. marraskuuta 1972 Apia, Länsi-Samoa
Kansalaisuus:  Samoa/Uusi-Seelanti
Nyrkkeilijä
Lempinimi:  The Terminator / Tuaman
Pituus:  178  cm
Painoluokka:  raskassarja
Kätisyys:  oikeakätinen
Ammattilaistilastot
Ottelut:  53
Voitot:  49
– tyrmäysvoitot:  42
Tappiot:  2
Ratkaisemattomat:  1
Aiheesta muualla
www.davidtua.net
David Tua (oikealta nimeltään Mafaufau Tavita Lio Mafaufau Sanerivi Talimatasi, s. 21. marraskuuta 1972 Apia, Länsi-Samoa) on samoalainen raskaan sarjan ammattilaisnyrkkeilijä.
Nyrkkeilyura

Tuan perhe muutti Uuteen-Seelantiin hänen ollessaan kymmenen vuoden ikäinen. Amatöörinä Tua edusti Uutta-Seelantia ja saavutti pronssimitalin sekä 1991 Sydneyn MM-kisoissa että 1992 Barcelonan olympialaisissa. Ammattilaiseksi hän ryhtyi vuoden 1992 joulukuussa. Ensimmäisessä ottelussaan hän tyrmäsi Ron Humesin ensimmäisessä erässä. 27:stä ensimmäisestä ammattilaisottelustaan hän voitti 23 ennen täyttä aikaa. 15. maaliskuuta 1996 hän otteli John Ruizia vastaan WBC-liiton (World Boxing Council) international-tittelistä ja voitti kamppailun ensimmäisen erän tyrmäyksellä kun ottelua oli kulunut vain 19 sekuntia. Hän puolusti titteliään voitokkaasti Darroll Wilsonia (KO 1), David Izonia (TKO 12) ja Oleg Maskajevia (TKO 11) vastaan, mutta hävisi Ike Ibeabuchille täydet erät kestäneen ottelun kaikin tuomariäänin.
19. joulukuuta 1998 Tua kohtasi Hasim Rahmanin ottelussa, jossa panoksena oli Yhdysvaltain raskaansarjan mestaruus sekä IBF-liiton (International Boxing Federation) intercontinental-titteli. Rahman hallitsi ottelua lähes loppuun saakka, mutta lopulta Tua heikensi hänet voimakkailla iskuillaan ja voitti ottelun kymmenennessä erässä teknisellä tyrmäyksellä. Hän puolusti titteliään tyrmäämällä Gary Bellin ja Obed Sullivanin ensimmäisessä erässä, ja ottelu Robert Danielsiakin vastaan päättyi jo kolmannessa erässä.
Seuraavaksi Tua pääsi iskemään maailmanmestaruudesta. Las Vegasin Mandalay Bay Resort & Casinolla 11. marraskuuta vuonna 2000 Lennox Lewisiä vastaan käydyssä ottelussa panoksena oli WBC-, IBF- ja IBO-liittojen tunnustama maailmanmestaruus. Huomattavasti entisistä mitoistaan lihavoitunut Tua oli jatkuvasti altavastaajan asemassa, mutta kesti kuitenkin täydet erät. Lewis voitti ottelun kaikin tuomariäänin. Seuraavan vuoden keväällä Tua oli mukana moniosaisessa IBF-liiton haastajakamppailussa Danell Nicholsonia ja Chris Byrdiä vastaan. Nicholsonin hän tyrmäsi kuudennessa erässä ja sai samalla nimiinsä jälleen USA:n mestaruuden, mutta hävisi Byrdille 12 erää kestäneen kamppailun kaikin tuomariäänin. Vuonna 2002 hän tyrmäsi lupaavan Fres Oquendon 30 sekunnin ottelun jälkeen ja sai nimiinsä Pohjois-Amerikan mestaruuden. Maaliskuussa 2003 hän kohtasi IBF-liiton haastajaottelussa Hasim Rahmanin, ja täydet erät kestänyt ottelu päättyi ratkaisemattomaan. Tämän jälkeen Tua ajautui erimielisyyksiin promoottorien kanssa eikä otellut lainkaan yli kahteen vuoteen.
Tua palasi kehiin 31. maaliskuuta 2005 teknisellä tyrmäysvoitolla Talmage Griffisistä, ja on sittemmin jatkanut tapojensa mukaan kovaiskuisena ottelijana. Viimeisimmästä seitsemästä ottelustaan hän on voittanut viisi ennen täyttä aikaa. Hän on myös pudottanut painoaan useilla kilogrammoilla tuhdimmista päivistään. Viimeisessä ottelussaan Tua kukisti tulokas Cerrone Foxin, kun ottelua oltiin käyty vasta alle kaksi erää.  Tuaa ei ole tyrmätty kertaakaan hänen pitkällä urallaan.
Seuraavan kerran Tua otteli 3. lokakuuta 2009. Kamppailussa hän kohtasi urallaan kerran hävinneen Shane Cameronin.
Aiheesta muualla

Ammattilaisnyrkkeilytilastot BoxRec-tietokannassa
David Tuan MySpace-sivu
EDHEC Business School

EDHEC Business School on eurooppalainen kauppakorkeakoulu, joka toimii Pariisissa, Lontoossa, Lillessä, Nizzassa, ja Singaporessa. EDHEC perustettiin Ranskassa vuonna 1906.
Vuonna 2015 EDHEC oli kahdeskymmenesviides Financial Timesin Euroopan kauppakorkeakoulujen rankinglistalla. EDHEC MBA ohjelma löytyy globaalin vertailun sijalta 84.
EDHEC on kansainvälinen kolmoisakkreditointi (AMBA, EQUIS ja AACSB). Koulun merkittäviin alumneihin lukeutuvat muun muassa Delphine Arnault (Deputy CEO Louis Vuitton) ja Jean-Jacques Goldman (ranskalainen laulaja-lauluntekijä ja tuottaja). [lähde? ]
Aiheesta muualla

Viralliset verkkosivut
Sylvie Josserand

| Sylvie Josserand |
| --- | --- |

Euroopan parlamentin jäsen
 16.7.2024–  
Ryhmä:  Euroopan patriootit
Henkilötiedot
Syntynyt: 23. elokuuta 1968 (ikä 56) Ranska
Kansalaisuus:  ranskalainen
Tiedot
Puolue:  Kansallinen liittouma
Sylvie Josserand (s. 23. elokuuta 1968 Ranska) on ranskalainen poliitikko. Josserand edustaa Kansallinen liittouma -puoluetta. Josserand on toiminut Euroopan parlamentin jäsenenä heinäkuusta 2024 lähtien. Hän edustaa Euroopan parlamentissa Euroopan patriootit -ryhmää.
Aiheesta muualla

Sylvie Josserand Euroopan parlamentin jäsenet. Euroopan parlamentti.
Symbolinen laskenta

Symbolinen laskenta eli algebrallinen laskenta eli tietokonealgebra tarkoittaa sitä matematiikan ja teoreettisen tietokäsittelytieteen osa-aluetta, joka tutkii yhtälöiden ja lausekkeiden tehokasta käsittelyä symbolisessa muodossa tietokonetta apuna käyttäen, tähän liittyviä algoritmeja ja niiden tehokkuutta ja sovellutuksia. Symboliseen laskentaan kykeneviä ohjelmistoja kutsutaan tietokonealgebrajärjestelmiksi.
Näitä järjestelmiä käyttäen voidaan integroida ja derivoida lausekkeita symbolisessa muodossa, sijoittaa lausekkeita toisiin lausekkeisiin, sieventää lausekkeita, kertoa ja jakaa polynomeja ja rationaalilausekkeita sekä jakaa niitä tekijöihin, suorittaa matriisilaskuja jne. Järjestelmät sisältävät yleensä myös mahdollisuuden mielivaltaisen tarkkaan aritmeettiseen laskentaan liuku- ja kokonaisluvuilla. Ohjelmistot sisältävät yleensä myös kehittyneet lausekkeiden tulostus- ja tallennusmahdollisuudet niiden myöhempää käyttöä varten tai osaksi kirjallista dokumenttia, nettisivuja tai vaikkapa tehokkaaseen numeeriseen laskentaan soveltuvaa ohjelmakoodia.
Symbolisen laskennan järjestelmien avulla voidaan ainakin periaatteessa tehdä kaikkia niitä laskuja, joita on mahdollista suorittaa kynää ja paperia käyttäen. Laskennan tehokkuudessa tietokone ylittää usein miljoonakertaisesti sen, mitä perinteisessä laskennassa on mahdollista saavuttaa. Ongelmana on kuitenkin se, että järjestelmien tehokas käyttö vaatii yleensä jonkin verran ohjelmointitaitoja.
Esimerkkejä symboliseen laskentaan tarkoitetuista ohjelmistoista ovat mm. Axiom, GAP, DERIVE, Macsyma, Maple, Mathematica, PARI, REDUCE ja Sage.
Kansainvälisissä yhteyksissä symbolisen laskennan järjestelmistä käytetään nykyisin usein lyhennettä CAS. Lyhenne tulee englannin kielen sanoista "Computer Algebra System".
Symbolinen laskenta on Suomessa parhaillaan erittäin ajankohtainen asia, sillä keväällä 2012 sallittiin ensimmäistä kertaa symbolisten laskimien käyttö ylioppilaskirjoituksissa.
Aiheesta muualla

Lappi, Esa; Lappi, Merikki: "Symboliset laskimet tulevat - ollaanko valmiita?" Solmu-lehden artikkeli
Kivelä, Simo K.: "Symbolinen laskenta ja koulumatematiikka", Teknillinen korkeakoulu[vanhentunut linkki]
Ruohonen, Keijo:  "Symbolinen analyysi", Tampereen teknillinen yliopisto, 2003 (Arkistoitu – Internet Archive)
Kivelä, Simo K.: "Symboliset laskentaohjelmat ja matematiikan opetus", 1999[vanhentunut linkki]
Spider-Man: Across the Spider-Verse

| Spider-Man: Across the Spider-Verse |
| --- | --- |

Ohjaaja:   Joaquim Dos Santos  Kemp Powers  Justin K. Thompson 
Käsikirjoittaja:   Phil Lord  Rodney Rothman  Dave Callaham 
Perustuu:  Marvel Comicsin sarjakuviin
Tuottaja:   Avi Arad  Amy Pascal  Phil Lord  Christopher Miller  Christina Steinberg 
Säveltäjä:  Daniel Pemberton
Pääosat:   Shameik Moore  Hailee Steinfeld  Brian Tyree Henry  Luna Lauren Vélez  Jake Johnson  Jason Schwartzman  Issa Rae  Karan Soni  Daniel Kaluuya  Mahershala Ali  Oscar Isaac 
Valmistustiedot
Valmistusmaa:  Yhdysvallat
Tuotantoyhtiö:   Columbia Pictures  Sony Pictures Animation  Marvel Entertainment 
Levittäjä:  Sony Pictures Releasing
Ensi-ilta:   2023-5-3131. toukokuuta 2023 (Suomi)  2023-6-22. kesäkuuta 2023 (Yhdysvallat)  
Kesto:  140 minuuttia
Alkuperäiskieli:  englanti
Budjetti:  100 miljoonaa dollaria
Tuotto:  690,5 miljoonaa dollaria
Edeltäjä:  Spider-Man: Kohti hämähäkkiversumia
Seuraaja:  Spider-Man: Beyond the Spider-Verse
Aiheesta muualla
IMDb 
Elonet
AllMovie
Infobox OKNimi-testi OK: 
Spider-Man: Across the Spider-Verse on vuonna 2023 ensi-iltansa saanut yhdysvaltalainen tietokoneanimoitu supersankarielokuva, joka perustuu Marvel Comicsin sarjakuviin. Elokuvan ovat ohjanneet Joaquim Dos Santos, Kemp Powers ja Justin K. Thompson, ja käsikirjoittaneet Phil Lord, Rodney Rothman ja Dave Callaham. Sen pääosissa ovat Shameik Moore, Hailee Steinfeld, Brian Tyree Henry, Luna Lauren Vélez, Jake Johnson, Jason Schwartzman, Issa Rae, Karan Soni, Daniel Kaluuya, Mahershala Ali ja Oscar Isaac.
Elokuva on jatkoa vuoden 2018 elokuvalle Spider-Man: Kohti hämähäkkiversumia, ja sijoittuu edeltäjänsä tavoin multiversumiin nimeltä ”hämähäkkiversumi” (engl. Spider-Verse).
Elokuva sai teatteriensi-iltansa Suomessa 31. toukokuuta 2023 ja Yhdysvalloissa 2. kesäkuuta 2023.
Rooleissa

| Alkuperäinen ääninäyttelijä | Suomenkielinen ääninäyttelijä | Rooli |
| --- | --- | --- |
| Shameik Moore | Riku Leskinen | Miles Morales / Hämähäkkimies |
| Hailee Steinfeld | Ninni Norra | Gwen Stacy / Hämähäkkinainen |
| Brian Tyree Henry | Sasu Moilanen | Jefferson Davis |
| Luna Lauren Vélez | ? | Rio Morales |
| Jake Johnson | Petrus Kähkönen | Peter B. Parker / Hämähäkkimies |
| Jason Schwartzmann | ? | Johnathan Ohnn / Pilkku |
| Issa Rae | ? | Jessica Drew / Hämähäkkinainen |
| Karan Soni | ? | Pravitr Prabhakar / Intian Hämähäkkimies |
| Daniel Kaluuya | ? | Hobart "Hobie" Brown / Spider-Punk |
| Mahershala Ali | Pasi Ruohonen | Aaron Davis |
| Oscar Isaac | Aku Laitinen | Miguel O'Hara / Hämähäkkimies 2099 |
| Shea Whigham | ? | George Stacy |
| Greta Lee | ? | Lyla |
| Andy Samberg | ? | Ben Reilly / Purppurahämähäkki |
| Amandla Stenberg | ? | Margo Kess / Spider-Tavu |
| Jorma Taccone | Osku Ärilä | Korppikotka |
| Kimiko Glenn | ? | Peni Parker / SP//dr |
| Taran Killam | ? | Patrick O'Hara / Seittisinko |
| Nic Novicki | ? | Lego-Hämähäkkimies |
| Josh Keaton | ? | Peter Parker / Hämähäkkimies (Hämmästyttävä Hämähäkkimies) |
| Yuri Lowenthal | ? | Peter Parker / Hämähäkkimies (Insomniacin pelit) |
| Mike Rianda | ? | Ezekiel Sims / Hämähäkkiterapeutti |
| Sofia Barclay | ? | Malala Windsor / Spider-UK |
| Danielle Perez | ? | Charlotte Webber / Sun-Spider |
| Nicolas Cage | ? | Peter Parker / Hämähäkkimies Noir |
| John Mulaney | ? | Peter Porker / Hämähäkkikarju |
| Melissa Sturm | ? | Mary Jane Watson |
| Peter Sohn | ? | Ganke Lee |
| J. K. Simmons | ? | J. Jonah Jameson |
Arvosteluja

| 0 | 1 | 2 |
| --- | --- | --- |
Helsingin Sanomat Anton Vanha-Majamaa: 
Hufvudstadsbladet Krister Uggeldahl:
Huomiot

↑  Toisin kuin elokuvan Kohti hämähäkkiversumia, Across the Spider-Versen dubbaus on saatavilla vain tilausvideopalveluissa, ei fyysissä tallenteissa
Aiheesta muualla

Spider-Man: Across the Spider-Verse Internet Movie Databasessa (englanniksi)